เรื่องร้องเรียน: อาคารพานิชย์  เปิดกิจการ คาราโอเกะ ทั้ง3 ชั้น ส่งเสียงดังรบกวน เปิดเพลงดัง และร้องเพลงดังตั้งแต่ 14.00 น. ส่งเสียงรบกวน และ คาราโอเกะ กิจการไม่ได้รับอนุญาติ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ร่วมกับตำรวจจากสน.พลับพลาไชย 1 เจ้าหน้าที่เทศกิจ และผู้แทนจากกรมสรรพสามิตร ร่วมตรวจสถานที่ถูกร้องเรียนดังกล่าวในวันที่ 3 กรกฎาคม 2566 เวลาประมาณ 20.00 น. พบว่าที่บริเวณชั้น 1 ของอาคารมีการร้องเพลงจีนลักษณะเพลงคาราโอเกะโดยคนไทยสูงอายุเชื้อสายจีน ส่วนบริเวณชั้น 2 และ 3 เจ้าหน้าที่ได้ตรวจสอบแล้ว เป็นห้องร้องเพลงเช่นกัน แต่ยังไม่มีการร้องเพลง ไม่มีวัสดุดูดซับเสียงที่ชั้น 2 และ 3 เจ้าหน้าที่จึงได้แนะนำมิให้ร้องเพลงในลักษณะที่เปิดเสียงดังหรืออาจรบกวนผู้อยู่อาศัยใกล้เคียง เจ้าของผู้ดูแลสถานที่ยินดีปฏิบัติตามที่เจ้าหน้าที่ได้แนะนำ และจะลดระดับเสียงจากการร้องเพลงลง จึงเห็นควรยุติเรื่องร้องเรียนนี้ตามเหตุผลที่ได้กล่าวมา
ความเห็นของผู้แจ้ง: ขอขอบคุณเจ้าหน้าที่ครับ ถ้าเสียงดังอีกคงต้องขอความกรุณาเจ้าหน้าที่เข้าดำเนินการ ด้านบนให้เช่าเป็นครั้งคราวสำหรับให้คนมาร้องเพลง
พื้นที่: แขวงป้อมปราบ เขตป้อมปราบศัตรูพ่าย กรุงเทพมหานคร